kardosdrur/scandi-wiki huggingface dataset:
San Gimignano

San Gimignano er en italiensk by i Toscana. Byen har  indbyggere og ligger i 324 meters højde sydvest for Firenze.

Byen blev grundlagt i det 3. århundrede f.Kr. som en lille etruskisk landsby. I det 10. århundrede fik den navnet San Gimignano, efter en biskop fra Modena, der havde forsvaret byen mod Attilas belejring. I middelalderen voksede byen sig stor og rig bl.a. på grund af sin placering på pilgrimsvejen Via Francigena, der gik fra Canterbury til Rom. I 1199 opnåede byen selvstændighed, som varede til 1348, hvor den blev underlagt Firenze.

San Gimignano er omgivet af velbevarede bymure og er især kendt for sine middelaldertårne. I middelalderen kappedes byens velhavende familier om at bygge de højeste og flotteste tårne, og i byens storhedstid skal der har været 72 tårne. I dag er kun 13 bevaret hvoraf Torre Grossa er det højeste; de kan ses langt omkring. Domkirken fra 1148 er kendt for sine mange fresker som. meget livagtige dommedagsscener af Taddeo di Bartolo.

San Gimignano blev i 1990 optaget på UNESCO's verdensarvsliste på grund af dens velbevarede og enestående middelalderarkitektur.

Carlsberg Byen i København er inspireret af den gamle by til at bygge  ni tårne.

Referencer

Eksterne henvisninger 
 San Gimignano – The town of the beautiful towers (English)

Verdensarvsområder i Italien
Tuse Kirke

Tuse Kirke er fra omkring år 1200.

I 1802 blev kirken solgt ved en offentlig auktion til kammerherre Castenskjold fra Hagestedgård, og i 1867 blev kirken solgt til baroniet Løvenborg.

Kirkens mange kalkmalerier er udført af Isefjordsværkstedet (også kaldet Isefjordsmesteren, Vallensbækmesteren eller Isefjordsgruppen), et malerværksted der i midten af 1400-tallet udsmykkede en lang række kirker i den nordlige halvdel af Sjælland.

Eksterne kilder og henvisninger 

 Tuse Kirke i bogværket Danmarks Kirker, Nationalmuseet
 Tuse Kirke  hos nordenskirker.dk
 Tuse Kirke hos KortTilKirken.dk

Kirker i Holbæk Kommune
Kirker i Roskilde Stift
Kirker i Holbæk Amt
Urbino

Urbino er en by i regionen Marche i Italien, med omkring  indbyggere og ligger på en bakketop i 485 meters højde.

Byen stammer fra romersk tid og havde sin storhedstid i 1400-tallet, hvor hertug Federico di Montefeltro bl.a. lod opføre det store hertugpalads, Palazzo Ducale. Paladset indeholder bl.a. en imponerende kunstsamling med værker af bl.a. Rafael, Giovanni Bellini, Luca Signorelli og Piero della Francesca. I 1626 blev byen en del af pavestaten, og dens betydning aftog. Bl.a. blev et meget stort og rigt bibliotek overført til Vatikanets bibliotek. Byens gamle centrum er særdeles velbevaret.

Rafael blev født i Urbino i 1483 og hans barndomshjem kan besøges. I huset er en del malerier, bl.a. to af Rafael selv.
Den 8 dobbelte MotoGP verdensmester Valentino Rossi er også fra denne by.

Urbino blev i 1998 optaget på UNESCOs verdensarvsliste.

Verdensarvsområder i Italien
Byer i Marche
Pesaro e Urbino (provins)
Skate

Skate er et computerspil udviklet af EA Black Box, og udgivet til Playstation 3 og Xbox 360. Spillet handler om at stå på skateboard.

Generelt 
Skate bygger på realistisk skating, og det er derfor ikke muligt at flyve 20 meter op i luften, grinde/slide flere meter eller lave million kombinationer som i Tony Hawk spillene.

Kommer du fx med høj fart og rammer et trappetrin er der ikke stor chance for at du køre videre. Det hele afhænger om hvor meget fart og hvilken retning du har.

San Vanelona 
Hele spillet foregår i byen San Vanelona, som er designet af skatere.

Størrelse 
Det er ikke blevet oplyst hvor stor San Vanelona er i meter/kilometer. Det siges dog, at det vil tage 10 minuter at køre fra nord til syd. Samtidig tager det også 10 minutter at køre fra vest til øst.

Det er ca. 8 gange større end det område man havde at køre rundt i Tony Hawk's Project 8.

Områder 
San Vanelona er delt op i 4 forskellige områder der hver er delt op i 3 mindre områder:
 I Suburbs findes Elementary School, Community Center og The Mansion.
 I The Res findes Octo-Bowl, The Banks og Art Gallery.
 I Downtown findes Zen, Matrix og Library.
 I Old Town findes City Hall, Diy Skatepark og Spillway.

Der findes dog efter sigende flere steder at køre rundt – fx Dany Way's mega compound og x-games skatepark.

Styring 
Black Box bruger den helt nye Flick It control i Skate. Flick It fungerer sådan, at man bruger højre stick på controlleren til at lave tricks. Fx laver man en ollie ved først at bevæger højre stick helt ned hvorefter man skubber (flicker) den helt frem. Man laver et Kickflip ved at bevæge højre stick helt ned, hvorefter man flicker den op til højre hjørne. Dette giver ifølge nogle brugere spillet en mere realistisk følelse.

Kamera 
I Skate har Black Box valgt at placere kameraet helt nede ved siden af skateboardet. Det er en noget anderledens oplevelse, når kameraet normalt er meget højere oppe i andre spil. Igen giver det dog en følelse af at man faktisk står på skateboard og at der er en kameramand bagved én.

Multiplayer

Offline 
I Skate er det ikke muligt at spille 2 personer på samme konsol via splitscreen. Det er dog muligt at spille en omgang s.k.a.t.e. som går ud på at den første spiller laver et trick, hvorefter spilleren giver controlleren videre til den anden spiller, som så skal efterligne tricket.

Online 
6 personer kan spille sammen i freeskate eller forskellige udfordringer over internettet.

Efterfølgere 
Den 23. Januar 2009 blev Skate 2 udgivet.

Referencer

Eksterne henvisninger 
 

Computerspil fra 2007
Electronic Arts-spil
PlayStation 3-spil
Xbox 360-spil
Tagrør

Tagrør (Phragmites australis) er et 100-300 centimeter højt græs, der vokser ved lavvandede strandbredder, søer, grøfter og strandenge. De visne strå har især tidligere været anvendt til stråtage.
Også benævnt som "siv".

Beskrivelse 
Tagrør er et flerårigt græs med en tæppedannende, men opret vækst. Stænglerne er først blågrønne, men de bliver snart grågrønne. De er opdelt i afsnit med markante led ("knæ"), som hver bærer ét af de spredte blade. Bladene er flade, hårløse og grågrønne med hel (og skarp) rand. Bladskeden er åben og lukker sig ikke omkring stænglen.

Blomstringen sker i august-september, hvor man ser de mange, violette småaks samlet i en endestillet top. De nedre aks er som regel rent hanlige, mens de øverste er tvekønnede. Blomsterne er – som altid hos græsserne – reducerede og uregelmæssige. Frugterne er nødder.

Rodnettet består af de krybende, underjordiske stængler, som bærer de grove trævlerødder. Fra hver knæ på jordstænglerne kan planten danne et nyt overjordisk skud.

Højde x bredde og årlig tilvækst: 2 x 0,25 m (200 x 25 cm/år), heri ikke medregnet de skud, som dannes fra jordstænglerne.

Voksested 
Planten er vildtvoksende på alle kontinenter (undtagen Antarktis). Den findes i rørsumpe på lavt vand, hvor den danner næsten rene bestande, dvs. uden andre plantearter indblandet. På samme måde kan den findes i både fersk- og brakvand overalt i Danmark.

Grunden til tagrør er så god til at danne rene bestande, er fordi den udskiller nogle væksthæmmende stoffer, som sørger for, at der ikke står andre planter omkring den, dette kaldes allelopati.

Anvendelse 
Tagrør har tidligere været almindeligt brugt som materiale til tagdækning og bruges endnu i dag til især renovering af gamle huse, men også her og der til forskønnelse af nyere boliger.

Se også 
 stråtag
 tækkemand

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

 
Byggematerialer
Urter (naturkanon)
Nytte saltplanter
Middagsdilemmaet

Middagsdilemmaet er et eksempel på almindingens tragedie. Det studeres inden for spilteori, og er en n-spillers-generalisering af fangernes dilemma. Dilemmaet er dette: En gruppe mennesker går på restaurant, og hver person skal vælge enten en dyr eller en billig ret. Den dyre smager bedre end den billige, men koster mere end man normalt ville være villig til at betale. Restaurantgæsterne bliver nu enige om at dele regningen. Hvis den enkelte gæst vælger den dyre ret, bliver merudgiften derfor fordelt mellem alle restaurantgæsterne, og det kan godt betale sig at købe den dyre ret, men når alle gør det, bliver resultatet at alle køber den dyre ret og derfor også betaler den fulde pris, selvom de aldrig ville have gjort det hvis de kun skulle betale for deres egen ret.

Eksperimentelle resultater 

Forsøg med grupper på seks personer har som ventet vist at man spiser mere hvis man deler regningen end hvis man selv betaler, og at man spiser endnu mere hvis maden er gratis. Desuden har forsøg vist, at man spiser det samme hvis man kun skal betale en sjettedel af sin egen regning, som hvis man skal dele udgifterne mellem 6 personer. Dette kunne tyde på at man ikke tager højde for om andre skal betale ens regning. Dette eksperiment modsiges dog af laboratorieeksperimenter med lignende valgmuligheder, men i en mere abstrakt sammenhæng. Dette kan skyldes at laboratorieeksperimenter er misvisende.

Kilder 

 Glance, Huberman. (1994) "The dynamics of social dilemmas." Scientific American.

 Gneezy, U., E. Haruvy, og H. Yafe (2004) "The inefficiency of splitting the bill: A lesson in institution design" The Economic Journal 114, 265-280.

Spilteori
Regierungsbezirk

Et Regierungsbezirk er en administrativ region i Tyskland, en underinddeling af Tysklands delstater. Disse Regierungsbezirke er igen delt ind i landkreise eller kreisfrie byer, byer med samme status som en landkreis. En Regierungsbezirk er styret af en Bezirksregierung og ledet af en Regierungspräsident.

Ikke alle delstaterne i Tyskland har denne underinddeling, og nogle er direkte inddelt i landkreise. I dag er fire delstater delt ind i 19 Regierungsbezirke, med folketal fra 5.255.000 (Regierungsbezirk Düsseldorf) til 1.065.000 (Regierungsbezirk Gießen):

 Baden-Württemberg: Freiburg, Karlsruhe, Stuttgart, Tübingen
 Bayern: Oberbayern, Niederbayern, Oberpfalz, Oberfranken, Mittelfranken, Unterfranken, Schwaben
 Hessen: Darmstadt, Gießen, Kassel
 Nordrhein-Westfalen: Arnsberg, Köln, Detmold, Düsseldorf, Münster

Historie 
De første Regierungsbezirke blev oprettet af Preussen i 1808-1816, som delte sine provinser ind i 25 Regierungsbezirke. Regierungsbezirke i Nordrhein-Westfalen er de samme, som blev oprettet i 1815. Andre stater i Det tyske kejserrige oprettede lignende enheder, kaldt Kreishauptmannschaft (i Sachsen) eller Kreis (i Bayern og Württemberg) (som ikke er det samme som Landkreis i dag). Under Det tredje rige gav nazi-regeringen alle disse inddelinger samme navn, og siden har alle været kaldt Regierungsbezirk.

1. januar 2000 opløste Rheinland-Pfalz sine tre Regierungsbezirke, Koblenz, Rheinhessen-Pfalz og Trier. I 2004 gjorde Sachsen-Anhalt det samme, og opløste sine tidligere Regierungsbezirke, Dessau, Halle og Magdeburg. I 2005 opløste Niedersachsen sine fire Regierungsbezirke Braunschweig, Hannover, Lüneburg og Weser-Ems. Sachsen afskaffede sine tre Regierungsbezirke, Chemnitz, Dresden, og Leipzig, i 2012.

I Nordrhein-Westfalen er der også planer om at opløse de fem Regierungsbezirke her og danne tre selvstyrende enheder (en for Ruhr-området og en hver for Nordrhein og Westfalen uden deres respektive dele af Ruhr-området).

Se også 
Bezirk

 
Tysklands geografi
Tysklands politik
Aaron Kemps

Aaron Kemps (født 10. september 1983) er en tidligere australsk professionel cykelrytter.

Eksterne henvisninger 

Mandlige cykelryttere fra Australien
Aleksej Kolesov

Aleksej Kolesov (født 27. september 1984) er en kasakhisk professionel cykelrytter, som har cyklet for det professionelle cykelhold Astana Team.

Eksterne henvisninger 

Mandlige cykelryttere fra Kasakhstan
Karl Bornhøft

Karl Bornhøft (født 20. juli 1949) er en nordjysk politiker fra SF, som 1998-2006 var formand for Nordjyllands Amts sundhedsudvalg og fra 2007 formand for sundhedsudvalget i Hjørring Kommune. Var fra 13. november 2007 til 2011 medlem af Folketinget, hvor han bl.a. var sit partis sundhedsordfører. Han var valgt i Aalborg Nord. 
Bornhøft, der er uddannet kok, har arbejdet som postbud inden han blev fuldtidspolitiker.

Folketingsmedlemmer i 2000'erne
Amtsrådsmedlemmer fra SF
Folketingsmedlemmer i 2010'erne
Tidligere folketingsmedlemmer fra SF
Julien Mazet

Julien Mazet (født 16. marts 1981) er en tidligere fransk professionel cykelrytter.

Eksterne henvisninger 

Mandlige cykelryttere fra Frankrig
Mikey Way

Michael James Way, (født 10. september 1980 i Newark, New Jersey), der er mest kendt under kunstnernavnet Mikey Way, er basguitarist i det alternative rockband My Chemical Romance. Han er lillebror til bandets forsanger Gerard Way.

Bandet 

Det var Mikey, der kom på bandnavnet "My Chemical Romance" som kom fra bogen Ecstasy: Three Tales of Chemical Romance.

Den 19. april 2007 blev det officielt, at Mikey tog pause fra bandet, så han kunne tilbringe mere tid sammen med sin kone. Imens Mikey var væk, havde bandet fået Matt Cortez til at afløse, så bandet ikke ville mangle en bassist under deres turné. Den 29. august fortalte Gerard, at Mikey returnerede til bandet og han fik et stort "velkommen tilbage"-knus af bandet.

Familien og privatlivet 
Mikey og Gerards forældre hedder Donna og Donald Way. Han voksede op i Belleville nær Newark, NJ, i USA sammen med sin bror Gerard Way.

Den 7. marts 2007 blev han gift med Alicia Simmons backstage efter en af bandets koncerter i Las Vegas.

Diskografi 
 2002: I Brought You My Bullets, You Brought Me Your Love
 2004: Three Cheers for Sweet Revenge
 2006: The Black Parade
 2010: Danger Days: The True Lives of the Fabulous Killjoys

Kilder

Eksterne henvisninger 
 

Musikere fra USA
Gennadij Mikhajlov

Gennadij Mikhajlov (  ; født 8. februar 1974) er en russisk tidligere professionel cykelrytter.

Eksterne henvisninger  

 

Mandlige cykelryttere fra Rusland
Sportsdirektører
Andrej Mizurov

Andrej Mizurov (født 16. marts 1973) er en kasakhisk professionel cykelrytter, som kørte for det kasakhiske ProTour-hold  2007–2009 og 2011.

Mizurov har siden 2013 kørt på det tyrkiske Torku Şeker Spor-hold.

Eksterne henvisninger 

Mandlige cykelryttere fra Kasakhstan
Steve Morabito

Steve Morabito (født 30. januar 1983) er en schweizisk tidligere professionel cykelrytter.

Eksterne henvisninger 

Mandlige cykelryttere fra Schweiz
Cykelryttere ved sommer-OL 2016
Deltagere for Schweiz ved sommer-OL 2016
Mana (musiker)

Mana er en japansk guitarist og tøjdesigner. I 1992 grundlagde han bandet Malice Mizer sammen med en anden guitarist ved navn Közi. Han skabte desuden sit eget pladeselskab MidiːNette, som hoveddelen af Malice Mizers musik blev udgivet på.
Efter Malice Mizer i 2001 offentliggjorde at de ville gå hver til sit på ubestemt tid, skabte Mana sit solo-projekt Moi dix Mois.

Mana er en visual kei artist, og går derfor for det meste i kjole og make-up. Han anses for at være en af hovedskaberne af tøjstilen Gothic Lolita, og bærer som oftest tøj fra sit eget tøjfirma Moi-même-Moitié.
Mana taler aldrig i interviews, men hvisker sit svar til et andet bandmedlem. Han har også brugt ja/nej skilte, og bruger ellers hænderne til at fortælle hvad han mener. Grunden til dette er, at han mener, at musikken er hans stemme. En enkelt gang har han dog i et TV interview sagt ordene "Guitar Mana desu", som på dansk betyder: Mit navn er Mana, jeg spiller guitar.

Eksterne henvisninger 

Musikere fra Japan
Tjek fødselsår
Klaha

Klaha er en japansk musiker. Han startede sin musikkarriere i bandet Pride of Mind, hvor han gik under sit rigtige navn Masaki Haruna. Da han skiftede til Malice Mizer blev Klaha hans nye kunsternavn, som han også beholdt i sin videre karriere. På det tidspunkt hvor musikvideoen Shiroi blev optaget, var Klaha endnu ikke offentliggjort som ny forsanger af Malice Mizer, og man ser ham derfor ikke direkte i videoen, selvom det tydligvis er ham der er vokalen. I stedet optræder han som en skjult figur, og man ser hans hænder og skygge flere gange.
Efter bruddet med Malice Mizer startede Klaha en pop-karriere, og han nåede at udgive én CD og et mini-album, før han forsvandt fra musikscenen. Der går rygter om at han i dag er meget syg, måske endda død, og at dette er forklaringen på en lovet CD-udgivelse i 2006, som aldrig blev til noget.
I julen 2006 blev hans oficielle side opdateret, hvori han ønsker alle fans glædelig jul og godt nytår.

Musikere fra Japan
Sangere fra Japan
Panserskonnerten Esbern Snare

Esbern Snare blev bygget i England (Thames Ironworks) fra 1861, søsat 1862. Den var søsterskib til Absalon og ankom til Danmark en måned efter denne i 1862. Dens maskineri var på 500 HK.

Tekniske data

Generelt 

 Længde: 45,8 m
 Bredde:  8,1 m 
 Dybgang: 3,3 m
 Deplacement: 597 ton
 Fart 11,3 knob
 Besætning: 66 i 1864, 50 i 1889
 Pansring: 64 mm smedejern.

Armering
 Artilleri (1864): 1 styk 60 pund (20,5 cm) glatløbet forladekanon og to styk 18 pund (14 cm) riflede forladekanoner. 1864-78 desuden 4 styk 4 pund haubitser.  
 Artilleri (1868): 3 styk 18 pund (14 cm) riflede forladekanoner og 4 styk 4 pund haubitser. 
 Artilleri (1877): 2 styk 18 pund (14 cm) riflede forladekanoner og 2 styk 37 mm kanoner. 
 Artilleri (1880): 2 styk 87 mm riflede bagladekanoner og 2 styk 37 mm kanoner. 
 Artilleri (1885): 2 styk 37 mm kanoner. 
 Torpedoer (1877): 1 styk 38 cm stævnrør.
 Torpedoer (1880): 1 styk 38 cm stævnrør og 1 styk 35 cm dæksapparat.

Tjeneste 

 Indgået i 1862. Krigsudrustet 1863-65. Da krigen brød ud i 1864 lå Esbern Snare sammen med skruekorvetten Thor i Egernførde Fjord som støtte for Hærens venstre flanke. Esbern Snare affyrede sine kanoner mod de preussiske tropper og blev dermed Marinens første skib i kamp i 1864. Efter tilbagetoget til Dybbøl lå Esbern Snare i Alssund for at forhindre landgang på Als. Efter krigen anvendt til troppetransport og om vinteren udlånt til Postvæsenet som istransport på Store Bælt. Esbern Snare blev i 1876-77 ombygget til Torpedoskib og derefter benyttet frem til 1902 til uddannelse i betjening af torpedoapparater. Fik sit maskineri udtaget i 1907 og var derefter stationært depotskib og kommandoskib. Solgt i 1923.

Eksterne henvisninger
 Panserskonnerten Esbern Snare i Den sorte Registrant 

Esbern Snare
Esbern Snare
Éric Berthou

Éric Berthou (født 23. januar 1980) er en fransk tidligere professionel cykelrytter.

Eksterne henvisninger 

 

Mandlige cykelryttere fra Frankrig
David Popper

David Popper (født 16. juni 1843 - død 7. august 1913) var en tjekkisk cellist og komponist. Han studerede på musikkonservatoriet i Prag, før han som 20-årig begyndte at turnere i Europa. Mange af hans stykker er skrevet til eget brug. I 1871 skrev han den første af sine i alt fire cellokoncerter. Han har derudover bl.a. skrevet to celloskoler og kadencer til flere berømte cellokoncerter.

I 1872 blev han gift med pianistinden Sophie Menter, men ægteskabet blev senere opløst.

Eksterne henvisninger 
 Biografi  i Salmonsens Konversationsleksikon

Komponister fra Tjekkiet
Cellister
Incheon International Airport

Incheon International Airport er Sydkoreas største lufthavn og ligger ude på en stor ø, som er forbundet med en motorvejsbro fra Incheon. Lufthavnen har overtaget Gimpo Airports plads som international, og Gimpo er nu kun indenrigslufthavn.

Lufthavne i Sydkorea
Incheon
Nødfrekvenser

Nødfrekvenser, også kendt som Internationale Nødfrekvenser.

Det er en tjeneste, der overvåger sø- og luftrummet globalt i tilfælde af ulykker.
I Danmark foretages denne tjeneste af Lyngby Radio og Joint Rescue Coordination Centre.

Maritime nødkanaler 

2182 kHz, MF båndet (Telefoni). Lyttepligt ophørte 1. februar 1999.
Er erstattet af det satellitbårne Inmarsat GMDSS.

156,8 MHz. VHF Kanal 16 (Telefoni) for nærområder.

Fly nødkanaler 

121,5 MHz og 243,0 MHz.

Med virkning fra 1. februar 2009 ophører satellitovervågningen på disse frekvenser
og overgår til satellitovervågning på 406,0 MHz 

Dette er besluttet af COSPAS-SARSAT i samråd med FN-organerne, som varetager sikkerhed for skibe og fly, henholdsvis IMO og ICAO.

Ekstern henvisning 
 Ændring af overvågning af nød frekvenser
 VHF Skolen

Telekommunikation
Nødkommunikation
Mads Reinholdt Rasmussen

Mads Reinholdt Rasmussen (født 24. november 1981) er en dansk roer, der sammen med Rasmus Quist Hansen er dobbelt verdensmester og OL-guldvinder i letvægtsdobbeltsculler. Han ror sammen med Quist i Danske Studenters Roklub.

Sportskarriere 
Mads Rasmussen stammer fra Idestrup på Falster, og han indledte sin rokarriere i Nykøbing F i 1995. Oprindeligt roede han i de tunge både, men han kom i en letvægtsdobbeltfirer til VM i 2000. Derpå blev han sat sammen med Rasmus Quist Hansen i en dobbeltsculler med henblik på succes til sommer-OL 2004 i Athen. Parret opnåede en 4. plads, og året efter ved VM blev det til bronze, inden de i 2006 vandt guld. VM-titlen blev genvundet året efter i München, hvilket også sikrede Danmark en båd med til sommer-OL 2008 i Beijing. Ved OL i Beijing 2008 forbedrede parret placeringen fra 2004, idet det blev til bronze efter Storbritannien og Grækenland.

Også i 2012 er de to roere kvalificeret til OL, hvilket skete, da de blev nummer fem ved VM i 2011. Ved legene vandt duoen først sit indledende heat i 6:33,11, og de vandt ligeledes semifinalen i tiden 6:33,25. I finalen lå de i lang tid efter det britiske par Zac Purchase og Mark Hunter, men omkring 200 m før mål indhentede danskerne konkurrenterne og holdt dem akkurat bag sig ved målstregen, da de vandt med 6:37,17 mod briternes 6:37,78. Dermed vandt parret den første danske guldmedalje ved legene i London.

Rasmussen blev i 2021 optaget i Sportens Hall of Fame, sammen med Rasmus Quist Hansen.

Privat 

Mads Rasmussen er gift med Juliane Elander Rasmussen. Parret har to døtre (født 2010 og 2013) og bor i København. Han blev cand.med. fra Københavns Universitet i 2017.

Noter

Eksterne henvisninger 
 

Olympiske roere fra Danmark
Olympiske bronzemedaljevindere fra Danmark
Medaljevindere fra Danmark ved sommer-OL 2008
Personer fra Falster
Årets Sportsnavn
Medaljevindere fra Danmark ved sommer-OL 2012
Olympiske mestre fra Danmark
Deltagere for Danmark ved sommer-OL 2016
Årets fund i dansk idræt
Medlemmer af dansk idræts Hall of Fame
DSB Gods

DSB Gods var en division i DSB, der varetog godstrafik på såvel bane som vej.

DSB Gods beskæftigede sig med transport og udkørsel af fragt og gods med egne lastvogne for og til både virksomheder og private. Lastvognene havde i 1980erne og 1990erne de samme rød/sorte farver som DSBs lokomotiver. Det var tidligere muligt at købe særlige jernbanefrimærker, der fungerede ligesom frimærker, men kun for gods da postvæsenet havde monopol på breve.

Stykgodsdelen blev pr. 1. august 2000 solgt til Danske Fragtmænd for 225 mio. kr. og resten af DSB Gods frasolgtes 1. januar 2001 til Railion-koncernen for 170 mio. kr. og er videreført af denne som Railion Danmark. I forbindelse med salget købte DSB 2 % af aktiekapitalen i Railion af Deutsche Bahn for er beløb svarende til salgsprisen.

Kilder

Tidligere jernbaneselskaber i Danmark
Ophørt i 2001